CELEX: 32014D0155
Language: ro
Date: 2014-03-19 00:00:00
Title: 2014/155/UE: Decizia de punere în aplicare a Comisiei din 19 martie 2014 de autorizare a introducerii pe piață a uleiului din semințe de coriandru ca ingredient alimentar nou conform Regulamentului (CE) nr. 258/97 al Parlamentului European și al Consiliului [notificată cu numărul C(2014) 1689]

21.3.2014   
            
            
               RO
            
            
               Jurnalul Oficial al Uniunii Europene
            
            
               L 85/13
            
         
      DECIZIA DE PUNERE ÎN APLICARE A COMISIEI
   
   din 19 martie 2014
   de autorizare a introducerii pe piață a uleiului din semințe de coriandru ca ingredient alimentar nou conform Regulamentului (CE) nr. 258/97 al Parlamentului European și al Consiliului
   [notificată cu numărul C(2014) 1689]
   (Numai textul în limba engleză este autentic)
   (2014/155/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 258/97 al Parlamentului European și al Consiliului din 27 ianuarie 1997 privind alimentele și ingredientele alimentare noi (1), în special articolul 7,
   întrucât:
   
               (1)
            
            
               La 21 iulie 2011, societatea Nestec Ltd. a înaintat autorităților competente din Irlanda o cerere de introducere pe piață, ca ingredient alimentar nou, a uleiului din semințe de coriandru.
            
         
               (2)
            
            
               La 19 octombrie 2011, organismul competent de evaluare a produselor alimentare din Irlanda a emis raportul său de evaluare inițială. În acest raport, autoritatea pentru siguranța alimentară din Irlanda a declarat că nu a identificat probleme de siguranță legate de consumul de suplimente alimentare care conțin ulei din semințe de coriandru la dozele propuse de 600 mg/zi și, prin urmare, consideră că acest ingredient nou îndeplinește criteriile pentru alimentele noi prevăzute la articolul 3 alineatul (1) din Regulamentul (CE) nr. 258/97.
            
         
               (3)
            
            
               La 8 noiembrie 2011, Comisia a transmis raportul de evaluare inițială celorlalte state membre.
            
         
               (4)
            
            
               S-au prezentat obiecții justificate în termenul de 60 de zile prevăzut la articolul 6 alineatul (4) primul paragraf din Regulamentul (CE) nr. 258/97.
            
         
               (5)
            
            
               La 14 februarie 2013, Comisia a consultat Autoritatea Europeană pentru Siguranța Alimentară (EFSA), solicitându-i să efectueze o evaluare suplimentară a uleiului din semințe de coriandru ca ingredient alimentar în conformitate cu Regulamentul (CE) nr. 258/97.
            
         
               (6)
            
            
               La 10 octombrie 2013, EFSA a adoptat un aviz științific privind siguranța uleiului din semințe de coriandru ca ingredient alimentar nou (2), în care a concluzionat că acesta este sigur pentru utilizările și în dozele propuse.
            
         
               (7)
            
            
               Avizul oferă suficiente motive pentru a se stabili că uleiul din semințe de coriandru, pentru utilizările și în dozele propuse, respectă criteriile prevăzute la articolul 3 alineatul (1) din Regulamentul (CE) nr. 258/97.
            
         
               (8)
            
            
               Directiva 2002/46/CE a Parlamentului European și a Consiliului (3) prevede cerințe aplicabile suplimentelor alimentare. Utilizarea uleiului din semințe de coriandru ar trebui autorizată fără a aduce atingere cerințelor directivei respective.
            
         
               (9)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Uleiul din semințe de coriandru, ale cărui specificații sunt menționate în anexă, poate fi introdus pe piața Uniunii ca ingredient alimentar nou destinat utilizării în suplimentele alimentare în doză maximă de 600 mg pe zi, fără a aduce atingere dispozițiilor specifice ale Directivei 2002/46/CE.
   Articolul 2
   Denumirea uleiului din semințe de coriandru autorizat prin prezenta decizie, menționată pe eticheta produsului alimentar care îl conține, este „ulei din semințe de coriandru”.
   Articolul 3
   Prezenta decizie se adresează societății Nestec Ltd., Avenue Nestlé 55, 1800 Vevey, Elveția.
   
      Adoptată la Bruxelles, 19 martie 2014.
      
         
            Pentru Comisie
         
         Tonio BORG
         
         
            Membru al Comisiei
         
      
   
   
      (1)  JO L 43, 14.2.1997, p. 1.
   
      (2)  EFSA Journal 2013; 11(10):3422.
   
      (3)  Directiva 2002/46/CE a Parlamentului European și a Consiliului din 10 iunie 2002 referitoare la apropierea legislațiilor statelor membre privind suplimentele alimentare (JO L 183, 12.7.2002, p. 51).
   
      ANEXĂ
      
         SPECIFICAȚIILE ULEIULUI DIN SEMINȚE DE CORIANDRU
      
      
         Definiție:
      
      Uleiul din semințe de coriandru este un ulei care conține gliceride ale acizilor grași, obținut din semințe de coriandru, Coriandrum sativum L.
      
         Compoziția acizilor grași:
      
      
                  Acid palmitic (C16:0)
               
               
                  2-5 %
               
            
                  Acid stearic (C18:0)
               
               
                  < 1,5 %
               
            
                  Acid petroselinic [cis-C18:1(n-12)]
               
               
                  60-75 %
               
            
                  Acid oleic [cis-C18:1 (n-9)]
               
               
                  8-15 %
               
            
                  Acid linoleic (C18:2)
               
               
                  12-19 %
               
            
                  Acid α-linolenic (C18:3)
               
               
                  < 1,0 %
               
            
                  Acizi grași trans
               
               
                  Nu mai mult de 1 %
               
            
         Descriere: Culoare gălbuie, gust fad.
      
         Identificare:
      
      
                  Nr. CAS
               
               
                  8008-52-4
               
            
         Puritate:
      
      
                  Indice de refracție (20 °C)
               
               
                  1,466-1,474
               
            
                  Indice de aciditate
               
               
                  Maximum 0,6 mg KOH/g
               
            
                  Indice de peroxid
               
               
                  Maximum 5 meq/kg
               
            
                  Indice de iod
               
               
                  88-102 unități
               
            
                  Indice de saponificare
               
               
                  186-198 mg KOH/g
               
            
                  Substanțe nesaponificabile
               
               
                  Maximum 15 g/kg